**“Parim mahetootja 2019” konkursi statuut**

**Konkursi eesmärk:**

Toetada ja stimuleerida maheettevõtjate aktiivsust ning propageerida mahepõllumajandust ja mahetoitu. Selgitada välja parim mahetootja.

**Konkursi väljakuulutamise aeg:**

Konkurss kuulutatakse välja avalikult 5. juunil 2019.

**Nominentide esitajad:**

Nominente esitavad üksikisikud (esitada võib ka iseennast) või organisatsioonid (maheorganisatsioonid, muud põllumajandusorganisatsioonid jt). Konkursil osalemiseks tuleb täita ankeet (vt Lisa 1). Ankeedi leiab veebilehelt www.maheklubi.ee/konkurss

**Esitamise kriteeriumid:**

- on olnud maheettevõte vähemalt 2 aastat;

- müüb vähemalt mingi osa oma toodangust viitega mahepõllumajandusele, nii et see jõuab mahedana lõpptarbijani;

- ettevõte on heas korras, s.h sõnniku- ja jäätmemajandus;

- kui peetakse loomi, siis on tagatud nende heaolu;

- võimaldab konkursi hindamiskomisjonil ettevõtet kohapeal hinnata ja on nõus, et ettevõttes tehakse fotosid;

- ei ole olnud parima mahetootja konkursi võitja.

**Nominentide esitamise tähtaeg:**

Nominentide ankeedid esitatakse hiljemalt **1. juulil 2019** **e-maili aadressile** **mahepm@gmail.com****,**

e-maili peakirjaks palume märkida: **Mahetootja konkurss 2019**

**Hindamine:**

Hindamiseks moodustatakse vähemalt 5-liikmeline hindamiskomisjon: Maaeluministeeriumi esindaja, Põllumajandusameti esindaja, Mahepõllumajanduse Koostöökogu 1 esindaja, Mahepõllumajanduse Koostöökogu ettepanekul 2 erialaeksperti.

I etapp

Esimese hindamisvooru aeg – orienteeruvalt 28. nädal.

Täiendavat infot ettevõtete kohta, eriti tootmise heas põllumajanduslikus korras oleku kohta, küsitakse vastavatelt PMA inspektoritelt. Info edastatakse komisjoni liikmetele, kes teevad ankeetide põhjal hindamiskriteeriume arvestades eelvaliku (6-10 ettevõtet).

II etapp

Hindamiskomisjon (vähemalt 5 liiget) külastab eelvaliku läbinud ettevõtteid orienteeruvalt 28.-30. nädal.

Teise hindamisvooru aeg – orienteeruvalt 30.-31. nädal.

Komisjoni liikmete koostatud paremusjärjestuse alusel selgitatakse välja ettevõtted, kes said komisjoni liikmete poolt suurima toetuse. Kolme parima ettevõtte osas toimub põhjalikum arutelu, lõplik paremusjärjestus selgitatakse konsensuse alusel. Kui konsensust ei saavutata, toimub hääletamine.

Komisjon võib otsustada eriauhindade määramise.

**Hindamiskriteeriumid:**

Hindamine toimub järgmiste kriteeriumite alusel:

- Heal tasemel põllumajandustootmine

Põldude seisukord ja saagikus, loomade seisukord ja nende pidamistingimused, korrektne arvestuse pidamine, investeeringud, käive jms.

- Ettevõtte keskkonnaseisund, heakord ja keskkonnakaitseline tegevus

Silo- ja sõnnikuhoidlad, talu/ettevõtte heakord, hoonete seisukord, looduslik mitmekesisus, pool-looduslike alade hooldamine jms.

- Põllumajandustegevuse mitmekesisus

- Suurem proportsioon maheviitega müügil

Toodetud põllumajandussaaduste müük viisil, et see jõuaks maheviitega lõpptarbijani.

- Töötlemine ja muu lisandväärtuse andmine

 Töötlemine ettevõttes kohapeal või tellimuse alusel mujal, talupood jms.

- Innovaatilisus, koostöö teadlastega

- Selge visioon ettevõtte arenguks

- Aktiivne mahepõllumajanduse tutvustamine

Osalemine maheorganisatsioonides, avalikud esinemised, õppepäevade korraldamine ettevõttes, mahepõllumajanduse viidete reklaamimine (Eesti ökomärk, ELi mahelogo) jms.

- Aktiivne kohaliku elu ja ühistegevuse edendamine

Osalemine kohalike organisatsioonide töös, ühistegevus, muud ühiskondlikud rollid jms.

**Väljakuulutamine ja autasustamine:**

Valitakse

„Parim mahetootja 2019“

Konkursi „Parim mahetootja 2019“ – II koht

Konkursi „Parim mahetootja 2019“ – III koht

Hindamiskomisjonil on õigus välja anda eriauhindu.

**Tulemuste väljakuulutamine ja auhindade üleandmine toimub 15. septembril 2019 Tallinnas Vabaõhumuuseumi Leivapäeva raames.**

Konkursi tulemusi kajastatakse meedias.

Konkursi korraldab Eesti Mahepõllumajanduse Sihtasutus Maaeluministeeriumi tellimusel.

Konkursi läbiviimisel tehakse koostööd PMA ja Mahepõllumajanduse Koostöökoguga.

*Lisa 1*

**“Parim mahetootja 2019” konkursi kandidaadi ankeet**

Ettevõtte nimi:

Ettevõtte esindaja(te) nimi:

Kontaktandmed (aadress, telefoni number, e-post):

Mahetootmine aastast:

Ettevõtte kogu põllumajandusmaa pind (ha):

Mahepõllumajanduslikult kasvatatavad peamised kultuurid ja nende pinnad 2019, kultuuride saagikus 2018:

Mahepõllumajanduslikult peetavad loomad ja nende arv 2019:

Viimase 5 aasta ligikaudne investeeringute maht ja investeeringuobjektid (nimetada, milleks on investeeringut kastutatud):

Põllumajandustoodangu ligikaudne müügikäive 2018:

Viitega mahepõllumajandusele müüdud toodangu osa (*tavatöötlejale müüki ei loeta maheviitega müügiks*) kogu põllumajandusliku toodangu müügikäibest (%) 2018. a ja peamised müügikanalid:

Keskkonna- või looduskaitselise tegevuse kirjeldus (selliste tegevuste olemasolul):

Talus toimuva töötlemise ja toodangule lisandväärtuse andmisega seotud tegevus (selliste tegevuste olemasolul):

Uuenduslike tehnoloogiate/võtete kasutamine (selliste tegevuste olemasolul):

Teadlastega tehtud koostöö kirjeldus (selliste tegevuste olemasolul):

Muu majandustegevus ettevõttes (selliste tegevuste olemasolul):

Mahepõllumajanduse propageerimisega seotud tegevuse kirjeldus (selliste tegevuste olemasolul):

Kohaliku elu ja ühistegevuse edendamisega seotud tegevuse kirjeldus (selliste tegevuste olemasolul):

Millisena näete ettevõtet 5 aasta pärast:

Mis on peamine põhjus, miks just see ettevõte peaks pälvima parima mahetootja nimetuse:

Kandidaadi esitaja:

*organisatsiooni või üksikisiku nimi*

*organisatsiooni puhul ka esindaja nimi*

*telefon, e-mail*

*kuupäev*